open-index/open-wikipedia-markdown huggingface dataset:
Kasijai

**Kasijai** () – viena iš seniausių įtakingų senovės Romos patricijų giminių.

Kasijai pastatė jų vardu pavadintą *[[Via Cassia]]* kelią. Dabartinio Italijos miestelio *[[Cassano Irpino]]* pavadinimas taip pat tradiciškai kildinamas iš šios pavardės.

## Žymiausi nariai

* Spurijus Kasijus Vecelinas, konsulas 502, 493 ir 486 m. pr. m. e.
* Gajus Kasijus Longinas, konsulas 171 m. pr. m. e.
* Kvintas Kasijus Longinas, konsulas 164 m. pr. m. e.
* Lucijus Kasijus Longinas Ravila, konsulas 127 m. pr. m. e.
* Gajus Kasijus Longinas, konsulas 124 m. pr. m. e.
* Lucijus Kasijus Longinas, konsulas 107 m. pr. m. e.
* Gajus Kasijus Longinas, konsulas 96 m. pr. m. e.
* Gajus Kasijus Longinas, konsulas 73 m. pr. m. e., kovojęs prieš Spartaką
* Lucijus Kasijus Longinas, konsulas 70 m. pr. m. e.
* Gajus Kasijus Longinas, senatorius ir vienas iš liberatorių (Cezario žudikų) vadovų
* Lucijus Kasijus Longinas, tribūnas
* Avidijus Kasijus – partus nugalėjęs karvedys, bandęs uzurpuoti valdžią Marko Aurelijaus laikais
* Dionas Kasijus – žymus istorikas
Juozas Šiaučiūnas

**Juozas Šiaučiūnas** (1906 m. birželio 7 d. Mackeliškių km., Anykščių valsčius – 1943 m. spalio 19 d. Rešiotų lageris, Krasnojarsko kraštas, Rusija) – Lietuvos pedagogas, Kernavės pradinės mokyklos vedėjas ir krašto muziejaus įkūrėjas (1929 m.), žuvęs tremtyje Sibire.

## Biografija

1926 m. baigė mokytojų kursus. Iki 1928 m. mokytojavo Giedraičių valsčiaus Zanėnų pradžios mokykloje. 1928–1941 m. Kernavės pradžios mokyklos, (dab. Juozo Šiaučiūno pradinė mokykla) vedėjas.

Kernavėje įkūrė muziejų. Eksponatus rinko mokytojas ir mokiniai. 1930 m. gruodžio mėn. mokyklos patalpose buvo atidarytas kraštotyros muziejus (dabar Valstybinis Kernavės kultūrinis rezervatas).

J. Šiaučiūnas išrūpino, kad Kernavėje būtų įsteigta pašto agentūra, vaikų darželis, meteorologijos stotis, įsteigė suaugusiųjų kursus, kuriuose sulenkėję kernaviškiai mokėsi lietuvių kalbos ir įvairių amatų, organizavo įspūdingus susitikimus su įžymiais žmonėmis, rengė vaidinimus, skaitė paskaitas, kėlė krašto kultūrą.

1941 m. birželio 14 d. su žmona Teodora ir dviem mažamečiais vaikais – sūnumi Juozapu Eugenijum ir dukra Emilija Pajauta ištremti iš Lietuvos. Ištremtas į Rešiotus Krasnojarsko krašte žuvo taigoje. Žmona ir vaikai, ištremti į Altajaus kraštą, vėliau grįžo į Lietuvą.

Juozo Šiaučiūno šeima perdavė Kernavės archeologijos ir istorijos muziejui jo laiškų, rašytų ant beržo tošies iš tremties Sibire, kolekciją.

## Įvertinimas
* 1933 m. – Vytauto Didžiojo ordinas, už muziejinę ir visuomeninę veiklą,
* 1938 m. – Gedimino ordinas ir Lietuvos nepriklausomybės medalis.

## Nuorodos
* 
* Kernavės archeologijos ir istorijos muziejaus svetainė 
* Gyvenimą paaukojo praeičiai ir dabarčiai, „Gimtasis kraštas“, 2011 m. sausio 14-21 d., Nr. 1-2(45-46)
Gauruotasis auksavabalis

**Gauruotasis auksavabalis** (*Epicometis hirta*, sin. *Tropinota hirta*) – auksavabalių (*Cetoniidae*) šeimos vabalas. Kūnas 8 - 11 mm. Viršutinė pusė juoda arba juodai ruda, be metališko atspalvio, apaugusi ilgais pasišiaušusiais plaukeliais. Antsparniai su balsvomis dėmelėmis, kurių skaičius ir išsidėstymas nepastovus. Kūno apačia apaugusi ilgais, vilną primenančiais plaukeliais.
Spalva ir taškai primena kvapųjį auksavabalį. Pagrindiniai skirtumas, kad gauruotojo auksavabalio viršutinė pusė apaugusi ilgais plaukeliais, ir priešnugarėlė be baltų dėmelių.

Aptinkama ant įvairių augalų žiedų birželio mėnesį.
Lervos vystosi drėgnokoje dirvoje, minta pūvančiomis šaknimis.

Lietuvoje reta rūšis. 

## Taip pat skaitykite

* Lietuvoje gyvenantys auksavabaliai vabalai

## Nuotraukos:

Image:Oxythyrea-funesta-2.jpg
Image:Oxythyrea-funesta-1.jpg
Mihails Miholaps

**Michailas Micholapas** (, g. 1974 m. rugpjūčio 24 d. Kaliningrade, Rusijoje) – buvęs Latvijos futbolininkas, žaidęs puolėjo pozicijoje, treneris.

## Karjera
Micholapas gimė Kaliningrade, Rusijoje ir ten pradėjo futbolininko karjerą. 1995 m. jis pradėjo žaisti Latvijos Virsligos komandoje Amstrig, o kitais metais – FK Daugava. 1996 m. Micholapas su 33 įvarčiais tapo Virsligos rezultatyviausiu žaidėju ir kitą sezoną perėjo į Skonto FC. 1998 m. rudenį Michailas Micholapas gavo Latvijos pilietybę ir 1998 m. spalį debiutavo Latvijos rinktinėje rungtynėse prieš Slovėniją. Tačiau Micholapas neįsitvirtino rinktinės pagrindinėje sudėtyje ir artimiausiais metais netapo komandos pagrindiniu puolėju, kaip buvo planuota suteikiant jam pilietybę. Micholapas toliau žaidė klube Skonto, kol 2003 m. perėjo į Rusijos komandą Spartak-Alania Vladikavkaz. Tačiau įpusėjus sezonui jis grįžo į Skonto komandą. Joje žaidė iki 2006 m. pabaigos, o 2007 m. pradžioje prisijungė prie Kazachstano FK Shakter Karaganda komandos.

Kartu su Skonto FC Micholapas aštuonis kartus tapo Latvijos čempionu, bei penkis kartus laimėjo Latvijos taurę. Michailas Micholapas keturis kartus tapo rezultatyviausiu Latvijos čempionato žaidėju, bei yra visų laikų Virsligos rezultatyviausias futbolininkas, iš viso įmušęs 199 įvarčius (iki 2007 m. sezono).

## Pasiekimai
* Latvijos čempionas – 8 (1997–2004 m.)
* Latvijos taurės laimėtojas – 5 (1997, 1998, 2000–2002 m.)
* Geriausias Latvijos čempionato puolėjas – 2 (1996, 1997 m.)
* Rezultatyviausias Latvijos čempionato žaidėjas – 4 (1996, 2001, 2002, 2006 m.)

## Dalyvavimas čempionatuose

|}

## Trenerio karjera

2010 m. Michails Miholaps tapo Antono Jorės asistentu ir vadovavo "Olimpo" klubo jaunimo programoms. Prasidėjus sezonui Antonas Jorė išvyko iš Latvijos, o į klubo vyr. trenerio postą buvo paskirtas Michails Miholaps.

2011 metų rugpjūčio 2 dieną "Olimpo" (vyr. treneriu tapo Tamazis Pertija , o Mihails Miholaps tapo jo asistentu.

2016 metais treniravo LFC Babīte komandą, kuri Latvijos futbolo pirmojoje lygoje tapo nugalėtojais.

## Išnašos

## Nuorodos
*
Smailapilvis grambuoliukas

**Smailapilvis grambuoliukas** (*Valgus hemipterus*) – auksavabalių (*Cetoniidae*) šeimos vabalas. Kūnas 6 - 10 mm. Paplokščias, apaugęs balsvais ir juodais žvyneliais. Priešnugarėlėje yra dvi pailgos briaunelės, viduryje ir šonuose didoki, gana gilūs įdubimai. Antsparniai ovalūs, trumpi ir plokšti, su pastebimomis vagutėmis. Patelės užpakalinė dalis ištįsusi į ilgą, dantytą kiaušdėtę.

Aptinkama ant įvairių augalų žiedų.
Lervos vystosi senų trūnijančių lapuočių medžių medienoje.

Lietuvoje reta rūšis. 

## Taip pat skaitykite

*Lietuvoje gyvenantys auksavabaliai vabalai

## Nuotraukos:

Image:Valgus hemipterus fg02.JPG
Lovičius

**Lòvičius**  () – miestas vidurio Lenkijoje, Lodzės vaivadijoje, prie Bzuros upės (kairysis Vyslos intakas). 30,4 tūkst. gyventojų (2004 m.). Yra vyskupystė, bazilika, išlikę vyskupo pilies griuvėsiai. Etnografijos muziejus, yra pedagogikos mokykla, seminarija. Išvystyta siuvimo, statybų, metalo pramonė, svarbus maisto pramonės centras (sulčių, uogienių, pieno produktų gamyba). Mieste yra vienas iš keturių Europoje esančių trikampis turgus.

## Istorija

Lovičius minimas nuo 1136 m. Abiejų Tautų Respublikos tarpuvaldžio metu Lovičius buvo laikinoji šalies sostinė. Po Antrojo Respublikos padalijimo atiteko Prūsijai. XIX a. buvo Varšuvo gubernijos Lovičiaus apskrities centras.

Nukentėjo XX a. karų metu.

## Miestų partnerystė
*  Šalčininkai

## Šaltiniai
Klodava

**Klodava** () – miestas vidurio Lenkijoje, Didžiosios Lenkijos vaivadijoje. 6,8 tūkst. gyventojų (2006). Dvi bažnyčios (1557 m. medinė ir XVIII a. vėlyvojo baroko), senasis karmelitų vienuolynas, rotušė. Pagrindinė miesto pramonės šaka – akmens druskos gavyba. Yra geležinkelio stotis.

## Istorija

Klodava žinoma nuo XI a., iki 1430 m. gavo miesto teises, kurias 1870–1925 m. buvo praradusi. Smarkiai nukentėjo nuo XVII a. karų, II pasaulinio karo metu neteko 3000 gyventojų.

## Šaltiniai
Skersabalis

**Skersabalis** – kaimas Prienų rajono savivaldybės vakaruose, 2 km nuo kelio . Vienas didesnių Naujosios Ūtos seniūnijos kaimų. Kaimo rytinėje ir vakarinėje pusėse driekiasi Prienų šilo pušynai. Šiaurės vakarų pusėje kaimas ribojasi su Užbalių, šiaurėje – Senaūčio kaimais. Pietryčių ir pietų pusėje kaimas ribojasi su atitinkamai Tartupio ir Žemaitkiemio kaimais.

Skersabalio miške yra kultūros paveldo objektas – Lietuvos partizanų kapai (senosios kaimo kapinaitės). Čia palaidoti 1945–1951 m. žuvusieji Tauro apygardos partizanai (Jonas Ališauskas-Trakėnas, Jonas Butkevičius-Zubras, Jonas Kisielius-Aršusis, Kazys Petkevičius-Kaštonas, Albinas Povilaitis-Karklas, Stasys Vasiliauskas-Bizūnas, Vincas Žioba, vienas nežinomas partizanas).

Kaimo viduryje, šalia Vido Kazlausko sodybos stovi kryžius žuvusio Lietuvos partizano Vinco Bubnio-Bonkos atminimui.

## Istorija

Kaimo vakarinėje pusėje iki 1962 m. vykusios melioracijos buvo seklus 1,8 m gylio Skersabalio ežeras. Šiuo metu jo vietoje stūkso bebaigiantis apaugti krūmynais pelkynas.

## Gyventojai

### Žymūs žmonės
* Aleksandras Bendinskas (1920–2015), inžinierius, politinis bei visuomenės veikėjas.
* Antanas Laukaitis (g. 1943), statybinių medžiagų technologas, habilituotas technologijos mokslų daktaras

Šiame kaime gimė ir užaugo kunigai Aldonas ir Algimantas Gudaičiai.

## Galerija

Skersabalio ežeras.JPG|Skersabalio ežeras
Partizanų kapai.JPG|Partizanų kapai
Partizano kapas.JPG|
Skersabalis_1.JPG|
Gudaičių tėviškėlė.JPG|
Seniji mokykla.JPG|


## Šaltiniai

* V. Juodsnukis. „Suvalkijos partizanų takais“, I ir II dalys
* Vytauto Degučio knyga „Čia tavo pėdos“. Spaustuvė UAB „Utenos Indra“, 2017. (81-85, 171,150 puslapiai).
* A. Aleknavičienė, J. Palionis. Žmonės ir darbai. Prienų ir Birštono krašto šviesuoliai, II, 2013.
Raudonnugaris maitvabalis

**Raudonnugaris maitvabalis** (*Oiceoptoma thoracica*, sin. *Oiceoptoma thoracicum*) – maitvabalių (*Silphidae*) šeimos vabalas. Kūnas 12–16 mm. Juodas, matinis, plačiai ovalus. Priešnugarėlė raudona. Galva ir priešnugarėlė apaugusios gelsvais plaukeliais.

Lietuvoje aptinkama lapuočių ir mišriuose miškuose, dvėsenoje, po gyvūnų išmatomis, pūvančiose augalų liekanose, įvairių grybų vaiskūniuose. 

## Nuotraukos:

Image:Rothalsiger_Aaskäfer.jpg
Image:Oiceoptoma_thoracicum02.jpg
Image:Oeceoptoma_thoracica_1_bialowieza_forest_beentree.jpg
Image:Thanatophilus.sp.larva.teneral.jpg|Raudonnugario maitvabalio lerva
Kutnas

**Kùtnas**  () – miestas vidurio Lenkijoje, Lodzės vaivadijoje. 48,1 tūkst. gyventojų (2004). Svarbus geležinkelio mazgas, yra geležinkelio stotis. Regiono muziejus, pašto rūmai, 5 bažnyčios (dvi maždaug nuo 1300 m. ir trys apie 1990 m.), 3 parkai, meno mokykla.

## Istorija

Miesto teises gavo XV a. XIX a. tai buvo Varšuvos gubernijos miestas, Kutno apskrities centras.

Iki II pasaulinio karo čia gyveno daug žydų. 1939 m. čia įvyko Bzuros mūšis tarp lenkų ir vokiečių.

## Šaltiniai
Skaliaras

**Skaliaras** gali reikšti:

* Skaliarinį dydį matematikoje ir fizikoje;
* Žuvų gentį skaliarai (žuvys) arba to genties atstovą: Plačiakūnis skaliaras, Leopoldo skaliaras, Paprastasis skaliaras.
Burbulinė kamera

**Burbulinė kamera** – prietaisas, kuris parodo dalelių pėdsakus. Šis prietaisas buvo išrastas 1952 metais, o jo išradėjas Donaldas A. Glaseris 1960 metais už tai gavo Nobelio premiją.

Burbulinė kamera išsprendė svarbiausią Vilsono kamerų trūkumą: kai dalelių energija didelė, jų pėdsakai netelpa kameroje. O burbulinėje kameroje pėdsakai yra beveik 1000 kartų trumpesni.

## Konstrukcija ir veikimas
Prietaise yra perkaitintas skystis (paprastai vandenilis arba helis). Skysčio temperatūra aukštesnė už virimo tašką, tačiau skystis neverda, nes yra suslėgtas. Staiga sumažinus slėgį, patekusios į kamerą branduolio dalelės jonizuoja skysčio atomus. Kai tik taip atsitinka, išsiskyrusi energija priverčia skystį virti ir formuojasi burbuliukų pėdsakai. Pėdsakai burbulinėje kameroje paprastai iškreipiami magnetinio lauko, kuris naudojamas dalelėms nukreipti (kad būtų lengviau jas identifikuoti).

## Šaltiniai
Juodbuožis duobkasys

**Juodbuožis duobkasys** (*Nicrophorus vespilloides*, sin. *Necrophorus vespilloides*) – maitvabalių (*Silphidae*) šeimos vabalas. Kūnas 12–18 mm. Juodas. Antsparniai juodi su 2 oranžiniais raiščiais. Antenų buoželė juoda. Priešnugarėlė plika, be geltonų plaukelių.

## Paplitimas
Paplitęs Europoje, Sibire, Mongolijoje, Korėjoje, Kinijoje, Kazachstane, Irane ir Japonijoje, taip pat ir Šiaurės Amerikoje.

Lietuvoje dažnas, ypač netoli miškų, dvėsenoje ir pūvančiose grybuose.
Slubicės

**Slubicės** () – miestas vakarinėje Lenkijoje, Liubušo vaivadijoje. 16,8 tūkst. gyventojų (2008). Miestas išsidėstęs dešiniajame Odros krante, priešais Frankfurtą prie Oderio (Vokietija). Yra dvi bažnyčios, biblioteka, kolegija, pasienio postas.

## Istorija

Gyvenvietė minima nuo XII a., iki 1945 m. buvo Frankfurto dalis, buvo atskirta dėl politinių priežasčių (nubrėžus naują sieną tarp Lenkijos ir Vokietijos).
Viktors Morozs

**Viktoras Morozas** (*Viktors Morozs*, g. 1980 m. liepos 30 d.) – buvęs Latvijos futbolininkas, saugas.

## Karjera
Savo karjerą pradėjo klube FK Valmiera, o 1999 m. perėjo į Skonto FC. Latvijos rinktinėje Morozas debiutavo 2002 m. liepą rungtynėse prieš Azerbaidžaną.

## Pasiekimai
* Latvijos čempionas – 5 (2000–2004 m.)
* Latvijos taurės laimėtojas – 3 (2000–2002 m.)

## Išnašos

## Nuorodos
* 
*
Napalmas

**Napalmas** () − padegamasis mišinys iš sutirštintų degalų ir įvairių priedų.

Napalmas yra klampi, lipni medžiaga, kuri lengvai užsiliepsnoja. Napalmas dega lėčiau už benziną, išskirdamas tirštus gailius juodus dūmus.

Napalmas gaunamas į degalus (benziną, žibalą) pridėjus 4−11 % tirštiklio − organinės rūgšties (nafteninės, palmitino, laurino), aliuminio druskos.

Napalmo, kuriame yra magnio ir neorganinių oksidatorių, liepsnos temperatūra gali siekti 1600−2000&nbsp;°C. Napalmas, kuriame yra šarminių metalų (supernapalmas), užsiliepsnoja sniege ar vandenyje.

Napalmas naudojamas padegamosiose aviacinėse bombose, liepsnosvaidžiuose, improvizuotuose padegamuosiuose įtaisuose. Juo naikinama priešo kariuomenės gyvoji jėga ir kovos technika, sukeliami gaisrai.

## Poveikis žmogui
Napalmas nudegina odą, viršutinių kvėpavimo takų gleivinę, gali sukelti šiluminį smūgį, dusulį ir apsinuodijimą degimo produktais.

## Šaltiniai

## Nuorodos

* Napalmas
Bartolomeo Rastrelli

**Frančeskas Bartolomėjas Rastrelis** (; 1700 m. Florencija – 1771 m. balandžio 29 d. Sankt Peterburge) – italų tautybės Rusijos architektas.

Išvystė lengvai atpažįstamą ištaigingą, o kartu ir didingą rusiško vėlyvojo baroko stilių. Jo darbai, pavyzdžiui, Žiemos rūmai Sankt Peterburge ar Jekaterinos rūmai Carskoje Selo, garsūs ekstravagantiška prabanga ir dekoracijų gausa.

## Istorija

Bartolomėjas atvyko į Rusiją 1715 su savo tėvu, italų skulptoriumi Karlu Bartolomėjumi Rastreliu. Jis troško naujausias italų architektūros tradicijas suderinti su maskvietiško  baroko stiliumi. Pradinį architektūros išsilavinimą gavo namuose. Nuo 20 metų pradėjo dirbti architektų pagalbininku. Suprojektavo ir prižiūrėjo daugelio Rusijos imperatorių ir kilmingųjų rūmų statybas. Jo pirmuoju rimtu darbu tapo pasiūlymas projektuoti rūmus princui Dimitrijui Kantemirui 1721. 1763 nuo projektavimo pasitraukė.

Jo darbai itin patiko Rusijos monarchėms, 1730 jis buvo paskirtas vyresniuoju rūmų architektu. Šį titulą jis išlaikė per imperatorių Anos (1730-1740) ir Jelizavetos (1741-1762) valdymą. Žymiausi jo darbai:

* 1730 – Anehofo rūmai Lefortove, Maskvoje, nugriauti XIXa;
* 1733 – pirmieji Žiemos rūmai, vėliau nugriauti;
* 1736 – Kuršo kunigaikščio Ernsto Birono rūmai Ruhentalyje, dabar Rundalė;
* 1738 – Kuršo kunigaikščio Mintaujos rūmai, dabar Jelagavoje;
* 1741 – Vasaros rūmai Sankt Peterburge, nugriauti 1797;
* 1747 – Peterhofo rūmų išplėtimas ir atnaujinimas;
* 1747 – Žiemos rūmai Maskvos Kremliuje, nugriauti XIXa;
* 1749 – Šv. Andriejaus bažnyčia Kijeve;
* 1749 – Voroncovo rūmai Sankt Peterburge;
* 1752 – Jekaterinos rūmai Carskoje Selo;
* 1752 – Marijinskij rūmai Kijeve;
* 1753 – Stroganovų rūmai Sankt Peterburge;
* 1753 – Žiemos rūmai Sankt Peterburge.

Paskutinis ir pats ambicingiausias Rastrelio projektas – Smolnio vienuolynas Sankt Peterburge, tačiau po Jekaterinos mirties projektas liko neužbaigtas.
Otas (reikšmės)

Žodis **otas** gali reikšti:

* Otas () – graikų mitologijoje vienas iš brolių Aloadų;
* paprastasis otas – žuvis;
* Otas () – vokiškas vardas. Pvz.:
** Otto von Bismarck – Prūsijos ir Vokietijos XIX a. politikas;
** Otto Dix – vokiečių XX a. tapytojas ir grafikas;
**Otto von Guericke 
* Otas () – vokiška pavardė. Pvz.:
** Rudolf Otto – vokiečių teologas, lyginamosios religijotyros specialistas.
Mikavos žemė

**Mikava** (三河国; *Mikawa no kuni*) – senoji Japonijos žemė, kurios vietoje dabar yra rytinė Aičio prefektūros pusė. Mikava ribojosi su Ovario, Mino, Šinano ir Totomio žemėmis.

Net šiomis dienomis rytinę Aičio prefektūros pusę, kurioje įsikūrę Tojohašio, Okadzakio ir Tojotos miestai, tebepriimtina vadinti Mikava.

Seniau Mikava buvo Tokugavų feodas. Okadzakis buvo pagrindiniu pilies miestu, nors Jošidos pilis, netoli Tojohašio, taip pat buvo žymi. Mikava garsėjo fejerverkais. Dėl slaptumo ir saugumo, ši žemė taip pat buvo vienintelė vieta, kurioje šiogūnas leido gaminti paraką.
Aloadai

**Aloadai** (*Aloadae*) graikų mitologijoje - broliai, **[[Otas (mitologija)|Otas]]** ir **[[Efialtas]]**, Alojo karalienės Ifimedėjos (Ifimedijos) ir Poseidono sūnūs, arba anūkai, Aloėjo vaikai. Broliai garsėjo savo milžinišku didumu ir jėga.

Pagal Homerą Ifimedija pastojo nuo Poseidono, kai ši buvo jūros pakrantėje ir atsivėrė bangoms ar pasėmusi jūros vandens į savo intymumą. Jų vardas kilo nuo karalystės (arba tėvo) vardo. Jie buvo stiprūs ir agresyvus milžinai, paaugantys per 9 pirštus kas mėnesį. Jau devynerių metų jie buvo 4 metrų pločio ir 17 metrų aukščio ir grožiu juos lenkė tik Orionas.  

Aloadai buvo grandinėmis sukaustę Arėją ir jį laikė trylika mėnesiu variniame inde, iš kurio Arėją išlaisvino Hermis. Apie Arėją Hermiui pasakė Aloadų pamotė Eriboja. Pagal kitą mitą, broliai milžinai užsinorėjo užlipti į dangų (Olimpo kalną), kad Otas gautų Artemidę, o Efialtas - Herą. Todėl jie norėję ant Olimpo kalno užtempti Osos kalną, o ant jo Peliono kalną. Tačiau juos nukovęs Apolonas (arba jie patys užsimušę bandydami nukauti tarp jų bėgančią stirną, kuria buvo pasivertusi Artemidė), dar jiems barzdos nebuvo pradėjusios augti. Požemio karalystėje juos atskyrė ir pririšo gyvatėmis prie prie kolonų, kur jie kankinosi girdėdami nenutylantį pelėdos riksmą. Pagal vėlesnį mitą stirną pasiuntęs Apolonas, siekdamas apginti Artemidę nuo Aloadų persekiojimų.

Iš kitos teigiamos pusės jie buvo garbinami Naksos ir Bojotijos Akros miestuose, kuriuos jie tariamai įkūrė.

Pagal kitą versiją Arėjas buvo išlaisvintas tada, kai Artemidė pasisiūlė Otui. To ėmė pavydėti jo brolis ir jie susikovė, Artemidė pasivertė stirna ir šoko tarp jų. Aloadai kartu metė ietis į stirną ir užmušė vienas kitą. Panašus mitas brolžudybės mitas minimas Septyniese prieš Tėbus žygyje, kur Eteoklas ir Polinikas nukovė vienas kitą.
Omio žemė

**Omis** (近江国; *Ōmi no kuni*) – senoji Japonijos žemė, kurios vietoje dabar yra Šigos prefektūra. Žemė priklausė Tōsandō regionui.

## Istorija

Pilies miestas ir senoji žemės sostinė buvo įsikūrusi netoli Ocu miesto. Sengoku laikotarpiu šiaurinė Omio dalis priklausė Išidai Micunariui, Tokugavos Iejasu priešininkui Sekigaharos mūšyje. Išidą nugalėjus, Tokugava Iejasu padovanojo feodą savo sąjungininkams, Ijo klanui, kurio nariai pastatė Hikonės pilį.
Osumio žemė

**Osumis** (大隅国; *Ōsumi no kuni*) – senoji Japonijos žemė, kurios vietoje dabar yra rytinė Kagošimos prefektūros dalis. Osumis ribojosi su Hiūgos ir Sacumos žemėmis.

Senoji žemės sostinė buvo įsikūrusi netoli dabartinio Kirišimos miesto. Sengoku ir Edo laikotarpiais Osumis buvo pavaldus Šimadzu klanui.

Nuo seno čia kalbama vadinamąja Osumio tarme, kuri skiriasi net nuo Kagošimos miesto tarmės, nors Osumis šiais laikais priklauso Kagošimos prefektūrai.

Pirmasis Japonijos palydovas **[[Osumi (palydovas)|Osumi]]** buvo pavadintas šios žemės vardu.
HypoVereinsbank

**Bayerische Hypo - und Vereinsbank AG** (**HypoVereinsbank**, **HVB**) − Vokietijos kapitalo bankas, antroji pagal dydį Vokietijos finansų institucija, *HVB Group* ir *UniCredit Group* grupių narys.

Iki 2007 m. rugsėjo 1 d. turėjo skyrių Lietuvoje, vėliau šio skyriaus verslą perėmė „UniCredit Bank“ bankas.

## Plėtra Lietuvoje
2001 m. vasario mėn. − Vokietijos bankas *Vereins - und Westbank AG* pradėjo savo veiklą Lietuvoje, įsteigdamas *Vereins - und Westbank AG Vilniaus skyrių*.

2003 m. gegužės mėn. atidarytas Klaipėdos poskyris.

2005 m. sausio 14 d. − įvykus *Vereins - und Westbank AG* prijungimui prie *Bayerische Hypo - und Vereinsbank AG*, *Vereins - und Westbank AG Vilniaus skyrius* pakeitė savo pavadinimą ir nuo 2005 m. vasario 4 d. vadinosi *Bayerische Hypo - und Vereinsbank AG Vilniaus skyrium*.

2007 m. rugsėjo 1 d. AS „UniCredit Bank“ perėmė „HVB~Bank“ Vilniaus ir Talino skyrių verslą. Prekės ženklas „HVB~Bank“ pakeistas į „UniCredit Bank“.

### Banko skyriaus apiplėšimas

2004 m. rugpjūčio 10 d. iš banko „Vereins und Westbank AG“ Vilniaus skyriaus saugyklų buvo pagrobti du milijonai litų. Per 30 val. nustatyti abu įtariamieji – banką saugojęs „Ekskomisarų biuro“ apsaugininkas ir jo bendrininkas Prancūzijos užsieniečių legiono karys, surasti beveik visi pinigai. Tai buvo didžiausias banko apiplėšimas Lietuvos istorijoje.

## Šaltiniai

## Nuorodos

* Oficiali svetainė
Artea bankas

**„Artea“** (iki 2025 m. gegužės **Šiaulių bankas**) − didžiausias ir ilgiausiai veikiantis lietuviško kapitalo bankas, teikiantis kasdienės bankininkystės, taupymo ir investavimo, gyvybės draudimo paslaugas verslui ir privatiems klientams. Bankas turi plačiausią tarp Lietuvoje veikiančių bankų klientų aptarnavimo tinklą - 52 skyrius, 34-iuose miestuose visuose šalies regionuose

## Istorija
1991 m. lapkričio mėn. pasirašyta banko steigimo sutartis − tuo metu veikusio Lietuvos banko Šiaulių pramonės skyriaus pagrindu įsteigta akcinė bendrovė „Šiaulių bankas“. 1992 m. vasario 4 d. įregistruotas Šiaulių bankas su 16 mln. rublių kapitalu. Jo įkūrėjas − Zenonas Eimutis Sabalys.

Iki 1999 m. įkurta 14 filialų, banko veikla išplėsta šiaurės vakarų Lietuvoje.

Nuo 2000 m. Šiaulių bankas pradėjo formuoti padalinių tinklą visoje šalyje.

2013 m. perėmė dalį Ūkio banko turto.

2025 m. gegužės 7 d. visuotinio akcininkų susirinkimo sprendimu pakeitė pavadinimą į „Artea“.

## Akcininkai
Akcininkų, turinčių daugiau nei 5 proc. akcijų, sudėtis 2019 m.:
* ERPB – 26,02 %
* Swedbank AS (Estija) klientai – 10,13 %
* AB Invalda INVL – 5,48 %
* Gintaras Kateiva – 5,26 %

Europos rekonstrukcijos ir plėtros bankas, UAB prekybos namai „Aiva“, UAB „Mintaka”, įmonių grupė „Alita” AB, Arvydas Salda, Sigitas Baguckas, Vigintas Butkus, Vytautas Junevičius, Gintaras Kateiva, Kastytis Jonas Vyšniauskas ir Algirdas Butkus, kurie yra pasirašę akcininkų sutartį, kartu su kitais akcininkais, kurių balsai pagal LR įstatymus skaičiuojami kartu, sudaro grupę, kuri 2017 m. gruodžio 31 d. turėjo 38,52 % banko įstatinio kapitalo ir balsų.

2017 m. gruodžio 31 d. bankas turėjo 4 496 akcininkus.

## Pagrindiniai veiklos rodikliai
2024 metų finansinės ataskaitos duomenys:

* Turtas – 4,923 mlrd. Eur
* Grynosios palūkanų pajamos - 160,2 mln. Eur
* Grynosios paslaugų ir komisinių pajamos - 29 mln. Eur
* Grynasis pelnas – 78,8 mln. Eur

## Dukterinės bendrovės
* UAB „Artea lizingas“ (vartojimo finansavimas ir lizingas)
* UAB „Artea Life Insurance“ (gyvybės draudimas)
* UAB „Artea Asset Management“ (pensijų ir investicinių fondų valdymas)
* UAB „Artea Retrofit Fund 1“ (daugiabučių modernizavimo finansavimas)
* UAB „Artea Retrofit Fund 2“ (daugiabučių modernizavimo finansavimas)

## Nuorodos
* Oficiali svetainė

## Išnašos
Antrasis triumviratas

**Antrasis triumviratas** – istorikų duotas pavadinimas 43 m. pr. m. e. susikūrusiam Oktaviano, Antonijaus ir Lepido triumviratui (pirmasis buvo Cezario, Pompėjaus ir Kraso). Oficialus jo pavadinimas buvo *Triumviri Rei Publicae Constituendae Consulari Potestate* – **Respublikos Konstitucijos triumvirai su konsulų teisėmis**, trumpinama III VIR RPC. Priešingai pirmajam triumviratui, šis buvo įteisintas formaliai penkerių metų laikotarpiui (paskui pratęstas dar vienam penkerių metų laikotarpiui), ir teisėtos jo galios buvo aukštesnės už bet kokių kitų romėnų pareigūnų, įskaitant konsulus.

Per visą Romos istoriją buvo tik dar vienas žmogus, kurio teisės buvo paskelbtos „Respublikos Konstitucijos“, tai – diktatorius Lucijus Kornelijus Sula. Be to, visi triumvirato nariai, nors jau turėjo aukštesnę galią nei konsulai, pabuvojo ir konsulais: Lepidas 42 m. pr. m. e., Antonijus 34 m. pr. m. e. ir Oktavianas 33 m. pr. m. e.


Vaizdas:Marcus Antonius1.jpg|Markas Antonijus

Vaizdas:Marcus Aemilius Lepidus.jpg|Markas Emilijus Lepidas
Baltasis fosforas

**Baltasis fosforas** (, ) – alotropinė fosforo modifikacija; minkšta balta medžiaga (nuo priemaišų gali būti gelsvo atspalvio), naudojama kaip pagrindinė medžiaga padegamuosiuose ginkluose ir dūmų uždangų statymo priemonėse.

Baltojo fosforo lydymosi temperatūra 44,1 °С. Tankis 1823 kg/m³.
Išvaizda labai panašus į išbalintą vašką ar parafiną. Lengvai pjaustomas peiliu. Paprastai inertinių dujų atmosferoje liejamas į lazdeles ar kitos formos luitelius, laikomas distiliuotame vandenyje ar kitoje bedeguonėje aplinkoje.

Labai chemiškai aktyvus. Kambario temperatūroje lėtai oksiduojasi ir dėl to žalsvai švyti (chemiliuminescencija).

## Padegamieji ginklai su baltuoju fosforu
Baltuoju fosforu užtaisomi padegamieji šaudmenys – artilerijos sviediniai, minosvaidžių minos, aviacinės bombos, granatos.

Dabar fosforiniai ginklai laikomi prieštaringais, kadangi baltasis ginklas ne tik labai efektyvi padegamoji medžiaga, bet ir labai nuodingas (0,1 g – mirtina dozė suaugusiam žmogui). Todėl svarstoma, ar jo naudojimas neturėtų būti reguliuojamas cheminio ginklo konvencijų.

JAV baltasis fosforas žymimas santrumpa WP (nuo *white phosphorus*), pagal tai jo žargoninis pavadinimas yra *Vilis Piteris* (*Willy(ie) Pete* ar *Willy(ie) Peter*)

### Fosforiniai ginklai I ir II pasauliniuose karuose
Britų armija padegamąsias baltojo fosforo granatas ėmė naudoti 1916 m. pabaigoje.

Pirmajame pasauliniame kare minosvaidžių minas, artilerijos sviedinius, raketas ir granatas su fosforu naudojo JAV, Didžioji Britanija ir kitų Britų Tautų Sandraugos šalių bei Japonijos armijos tiek kaip padegamuosius, tiek kaip dūminius ginklus.

Antrojo pasaulinio karo metais Didžiosios Britanijos armijai buvo gaminamos padegamojo butelio tipo fosforinės granatos, kurios buvo skirtos atremti galimam Vokietijos kariuomenės išsilaipinimui į Didžiąją Britaniją.

JAV kariuomenė naudojo padegamąsias fosforines minosvaidžių minas.

Vokietijos, Didžiosios Britanijos ir JAV aviacija naudojo fosforines padegamąsias aviacines bombas.

Padegamųjų ginklų naudojimas prieš civilius uždraustas 1980 m. JTO konvencija.

## Sauga
Pirmiausia, reikia atsiminti, kad negalima liesti fosforo dalelių tiek ant drabužių, tiek ant odos. Antra taisyklė – pažeistas kūno vietas, daiktus ant aukos gausiai drėkinti vandeniu.

Žaizdoms gydyti prireiks specialaus tirpalo: šiuo tikslu rekomenduojama 1 stiklinę vandens sumaišyti su 1 arbatiniu šaukšteliu sodos. Pirmiausia gydytojai pataria fosforo paveiktas odos vietas padengti marlės tvarsčiais, o paskui sudrėkinti sodos tirpalu.

Griežtai draudžiama tokias žaizdas gydyti vandenilio peroksidu, taip pat negalima naudoti vatos (naudoti tik tvarstį). Jei nukentėjusysis sąmoningas, gali prireikti bet kokių nuskausminamųjų ir raminamųjų. Norint greitai pašalinti toksinus iš organizmo, naudojami sorbentai, tokie kaip aktyvuota anglis.

Svarbus niuansas: nukentėjusiam reikia vartoti daug skysčių, geriausiai tinka švarus vanduo.

## Nuorodos
* White Phosphorus (WP) (GlobalSecurity.org tinklalapuje)
*
Mucu žemė

**Mucu** (陸奥国; *Mutsu no kuni*), taip pat žinomas kaip **Ōšiū** (奥州) – senoji Japonijos žemė, kurios vietoje šiais laikais yra Fukušimos, Mijagio, Ivatės ir Aomorio prefektūros bei Kadzuno ir Kosakos gyvenvietės Akitos prefektūroje.

## Istorija

Senoji žemės sostinė buvo įsikūrusi dabartinėje Mijagio prefektūroje.
Vaitkaičiai

**Vaitkaičiais** vadinami kaimai:

* Kelmės rajone;
* Šiaulių rajone;
* Šilalės rajone:
** Vaitkaičiai I;
** Vaitkaičiai II;
* Šilutės rajone:
** Juknaičių seniūnijoje;
** Žemaičių Naumiesčio seniūnijoje;
* iki XVIII a. pabaigos – Endriejavo miestelis.
Plikių bažnyčia

**Plikių bažnyčia** gali reikšti:
* katalikų Plikių Šv. Šeimos – Jėzaus, Marijos ir Juozapo bažnyčia,
* Plikių evangelikų liuteronų bažnyčia.
Priekulės bažnyčia

**Priekulės bažnyčia** gali reikšti:
* katalikų Priekulės šv. Antano Paduviečio bažnyčia,
* Priekulės evangelikų liuteronų bažnyčia.
Dozimetras

**Dozimetras** – prietaisas, kuris rodo dozimetro savininko gautą radioaktyviosios spinduliuotės dozę. Šį prietaisą nešioja kiekvienas dirbantis su radioaktyviosiomis medžiagomis. Dozimetras turi fotojuostelę, kurią radioaktyvioji spinduliuotė apšviečia. Juostelė periodiškai išryškinama, o jos patamsėjimas rodo dozimetro savininko gautą spinduliuotės dozę. Šiuo metu dozimetrai gaminami dažniausiai su skaitmeniniais displėjais ir kuo mažesnės apimties. Kai kurie iš jų panašūs į rašiklius.

## Nuorodos
* Įvairūs dozimetrai
* Tiesioginis dozimetro nuskaitymas
* Daugybė dozimetrų nuoraukų
Musašio žemė

**Musašis** (武蔵国; *Musashi no kuni*) – senoji Japonijos žemė, kurios vietoje dabar yra Tokijo prefektūra, didžioji dalis Saitamos prefektūros ir dalis Kanagavos prefektūros. Musašis ribojosi su Kajaus, Kodzukės, Sagamio, Šimousos ir Šimocukės žemėmis.

## Istorija

Musašis buvo viena didžiausių senųjų Japonijos žemių. Žemės sostinė buvo įsikūrusi dabartiniame Fučiū. Sengoku laikotarpiu pagrindiniu žemės miestu tapo Edo. Edo pilis buvo Tokugavos Iejasu gyvenvietė iki Sekigaharos mūšio. Edo miestas labai svarbiu Japonijoje tapo Edo laikotarpiu, o Meidži Restauracijos metu buvo pervadintas į Tokiją.
Limavady United FC

**Limavadžio „United“** – Šiaurės Airijos futbolo klubas iš Limavadžio.

## Istorija
Klubo ištakos siekia 1876 m. 2023–2024 m. tapo *NIFL Premier Intermediate League* (III pakopa) nugalėtojais ir pateko į aukštesnį lygmenį. 

Nuo 2024–2025 m. sezono rungtyniavo NIFL Championship (II pakopa).

## Apranga
;Sportinių aprangų gamos pokyčiai:
: Namuose rungtyniauja mėlyna balta apranga.

## Emblema

Vaizdas:Limavady senoji emblema.png|
Vaizdas:Limavady United FC emblema.png|


## Pasiekimai

## Sezonai

|}
Šaltiniai: 

## Išnašos

## Nuorodos
* Oficiali klubo svetainė 
* facebook paskyra
* SOCCERWAY
* FLASHSCORE
* Globalsportsarchive
Rygos televizijos bokštas

**Rygos televizijos bokštas** ( – „Zakiusalos televizijos bokštas“) – radijo ir televizijos bokštas Latvijos sostinėje Rygoje, Zakiusaloje. Bokšto aukštis yra 368 metrai. Tai yra aukščiausias bokštas Baltijos šalyse, trečias pagal aukštį Europoje (po Ostankino bokšto (540 m) ir Kijevo TV bokšto (385 m)) ir dvyliktas pasaulyje. Bokšto statyba buvo pradėta 1979 m., baigta 1986 m. Bokšte, 97 metrų aukštyje yra stebėjimo aikštelė, iš kurios atsiveria vaizdas į didžiąją miesto dalį ir Rygos įlanką.

## Istorija

Pirminis planas numatė bokšto statybų užbaigimą per gana trumpą laiko tarpą – iki 1985 m. 1984 m. buvo jau aišku, kad pastato darbai nebus pabaigti per kitus metus. Tada buvo nuspręsta, kad statybos turėtų būti padalintos į du etapus: pirmasis baigtųsi 1985 m., o antrasis nukeltas vėliau, užbaigiantis visus statybų darbus. Buvo planuojama, kad pirmojo etapo gale bus pabaigta dalis pastato kambarių, kai kurios bokšto grindys, kai kurios antenos, ir bus pastatytas vienas siųstuvas. Iš tikrųjų, Tesla siųstuvas buvo sumontuotas nepabaigtoje salėje ir pradėjo pirmuosius eksperimentinius perdavimus 1985 m. gruodžio 28 d., 28 kanale. Nors pastato darbai tęsėsi toliau, planas buvo įvykdytas.

Siųstuvas reguliarius perdavimus 28 kanale pradėjo 1986 m. sausio mėn. Pastato darbai tęsėsi iki 1989 m.

## Šaltiniai

## Nuorodos
* Oficiali svetainė  
* Latvijos valstybinis radijo ir televizijos centro tinklalapis
Larne FC

**Larno FC** – Šiaurės Airijos futbolo klubas iš Larno.

## Istorija
Klubo ištakos siekia 1889 m. Rungtyniavo aukščiausioje šalies lygoje. Iškrisdavo į antrą pakopą.

Nuo 2022–2023 m. sezono rungtyniavo NIFL Premiership (aukščiausioji lyga). 2022–2023 m. sezone tapo čempionais.

## Pasiekimai

* Alsterio taurė (1952, 1988 m.)
* Šiaurės Airijos žemesnių lygų *Intermediate* taurė (1943, 1959, 1970 m.)

## Sezonai

|}
Šaltiniai: 

## Garsesni žaidėjai
*  Tomasz Grzegorczyk
*  Mal Donaghy
*  Jim Hagan
*  Colin O'Neill
*  Brian Quinn

## Spalvinė gama

## Emblema

Lfc badge.gif|Buvęs
Larne FC logotipas.png|Dabartinis


## Apranga
;Sportinės aprangos pokyčiai:

## Išnašos

## Nuorodos
* 
* Facebook paskyra
* SOCCERWAY
* FLASHSCORE
* Transfermarkt
* nifootballleague
* Globalsportsarchive
Lisburn Distillery FC

**Lisberno „Distillery“** – Šiaurės Airijos futbolo klubas iš Lisberno.

## Istorija

## Pasiekimai

* Šiaurės Airijos I lygos čempionas (1999, 2002 m.)
* Šiaurės Airijos Aukso taurė (1914, 1920, 1925, 1930, 1994 m.)
* Alsterio taurė (1958, 1999 m.)
* Šiaurės Airijos miestų taurė (1905, 1913, 1934, 1960, 1963 m.)

## Sezonai

|}
Šaltiniai: 

### [[UEFA]] varžybos

|}

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* Transfermarkt
* nifootballleague
* Globalsportsarchive
Newry City FC

**Niūrio „City“** – Šiaurės Airijos futbolo klubas iš Niūrio.

## Istorija
Įkurtas 1918 m. **Newry Town** pavadinimu. Išformuota 2012 m.

## Pasiekimai

* Šiaurės Airijos I lygos čempionas (1998 m.)
* Šiaurės Airijos žemesnių lygų *Intermediate* taurė (1959, 1967, 1981 m.)
* Vidurio Alsterio taurė (1937, 1957, 1964, 1967, 1969, 1975, 1978, 1979, 1985, 1987, 1990, 2000, 2007 m.)

## Sezonai

### Šiaurės Airijos pirmenybėse

|}
Šaltiniai: 

### [[UEFA]] varžybos

|}

## Išnašos

## Nuorodos
*
CODATA

**CODATA** () – tarptautinis mokslo ir technologijos duomenų komitetas, įsteigtas 1966 m. Jis siekia pagerinti duomenų, svarbių mokslui ir technologijoms, sukaupimą, pateikimą ir kritinį jų įvertinimą.

CODATA Fundamentaliųjų konstantų grupė buvo įkurta 1969. Jos tikslas – periodiškai pateikti mokslo ir technologijų bendruomenėms priimtas fundamentaliųjų konstantų vertes, paklaidas, matavimo vienetus ir transformacijų koeficientus. Pirmasis CODATA rekomenduojamų konstantų rinkinys buvo išleistas 1973, kiti − 1986, 1998, 2002 ir 2006 metais. Paskutinis, šeštasis, vadinamas *2010CODATA*, buvo išleistas 2011 birželio 2 dieną.

## Šaltiniai
*  Išsamus aptarimas, kaip nustatomos ir priimamos konstantų vertės.
* 
* Cox J.D., Wagman D.D. and Medvedev V.A. (1989) *CODATA Key values for thermodynamics* Hemisphere Publishing Corp., New York. ISBN 0-89116-758-7
* 

## Nuorodos
* CODATA pagrindinis puslapis
* CODATA rekomenduojamos fundamentaliųjų fizikinių konstantų vertės
Amarinkėjas

**Amarinkėjas** graikų mitologijoje - epėjų karalius Elidėje, Dioro tėvas. Jis padėjo Augėjui kovoti su Herakliu. Už tai atsidėkodamas Augėjas jam pasiūlė kartu valdyti šalį. Jo sūnus vadovavo 12 epėjų laivų, kurie išvyko kariauti į Troją.
Oplankys

**Oplankys** – kaimas Tauragės rajono savivaldybės pietuose, 6 km į pietvakarius nuo Lauksargių, prie kelio Lauksargiai–Vilkyškiai. Už 1 km į pietvakarius nuo kaimo, jau Pagėgių savivaldybėje, telkšo Oplankio ežeras, pro Oplankį teka Uplankio upelis. Kaime išlikusi dvarvietė. Oplankio piliakalniu dar yra vadinamas Greižėnų piliakalnis, taip pat Gilandžių piliakalnis.

## Etimologija

Senesnė pavadinimo forma buvo ***Uplankys***, vartota dar tarpukariu. Kalbininkas Aleksandras Vanagas Oplankio vardą siejo su „aplanka, išlenkimas, vingis“ – tai gali būti nuoroda į Jūros upės kilpinį išlinkį, ties kuriuo ir yra ežeras ir kaimas.

## Gyventojai

## Šaltiniai
Paladė (asteroidas)

**2 Paladė** (simbolis: ) – antrasis atrastas asteroidas, esantis pagrindiniame asteroidų žiede. 1802 m. kovo 28 d. jį atrado Vilhelmas Matheusas Olbersas.

Tai yra trečias pagal dydį asteroido žiedo kūnas (po Cereros ir Vestos), jo masė sudaro 7 % asteroidų žiedo masės. Asteroidas pasižymi gana dideliu orbitiniu polinkiu (34,8°) bei vidutiniu ekscentricitetu (0,23).

## Išnašos
Krikštas (reikšmės)

Žodžio **krikštas** reikšmės:

* krikštas – priėmimo į krikščionių religiją apeigos;
** Lietuvos krikštas
* krikštas – lietuvių memorialinis medinis paminklas.
Duobkasiai

}

**Duobkasiai** (*Nicrophorus*, sin. *Necrophorus*) – maitvabalių (*Silphidae*) vabalų gentis. 

## Išvaizda

Šiai genčiai priklauso didesni (10 – 30 mm) vabalai su būdingomis keturnarėmis, stambiomis neglaudžiomis antenų buoželėmis. Jos būna visiškai juodos (juodbuožis duobkasys) arba tamsus tik pirmas narelis, o kiti nareliai oranžiniai (duobkasys tyrinėtojas). Antenų antras narelis labai trumpas. Kūnas ir antsparniai juodi (juodasis duobkasys) arba antsparniai su dviem oranžiniais raiščiais (pav.). Antsparniai pilvelio galo nedengia.

Skersiniais oranžiniais antsparnių raiščiais, nepridengtu plaukuotu pilvelio galu ir panašiu į kamanių zvimbimu duobkasiai panašūs į širšes arba kamanes – tai juos gelbsti nuo paukščių ir vabzdžiaėdžių žinduolių.

## Gyvenimo būdas

Vabalai ir lervos minta dvėsena. Naudingi gamtos sanitarai. Suradę gyvūno lavoną, rausia po juo žemę ir taip pamažu užkasa. patelės deda į užkastą dvėseną apie 15 kiaušinių. Išsiritusias lervas suaugėliai maitina suvirškintu, atpiltu, skystu maistu. Vėliau lervos pačios minta dvėsena.

Vystymosi ciklo laikotarpis – vieneri metai.

## Pavyzdžiai

**Lietuvoje aptiktos 6 rūšys:**

* Juodasis duobkasys (*Nicrophorus humator*)
* Duobkasys tyrinėtojas (*Nicrophorus investigator*)
* Juodbuožis duobkasys (*Nicrophorus vespilloides*)
* Paprastasis duobkasys (*Nicrophorus vespillo*)
* *[[Nicrophorus vestigator]]*
* *[[Nicrophorus fossor]]*

Dažniausiai aptinkami paprastieji duobkasiai ir juodbuožiai duobkasiai.

## Taip pat skaitykite

*Maitvabaliai

## Nuotraukos


Image:Nicrophorus vespillo Totengraeber Brehms.png|Paprastieji duobkasiai užkasę lavonėlį.
Image:Nicrophorus.vespillo.jpg|Paprastasis duobkasys
Image:Nicrophorus humator01.jpg|Juodasis duobkasys aplipęs erkutėmis
Image:Nicrophorus vespilloides wiki.jpg|Juodbuožis duobkasys
Omi

Žodžio **Omi** reikšmės:
* omis – senovės japonų paveldimas titulas;
* Ōmi kodeksas – 668 m. Japonijoje išleistas įstatymų kodeksas;
* Omio žemė – viena senųjų Japonijos žemių;
* Didysis Omis, *Horacijus Ridleris* – cirkuose pasirodydavęs labai tatuiruotas britas.

**OMI** abreviatūros:
* OMI, *[[Ottico Meccanica Italiana]]* – itališka kompanija;
* OMI, *[[Missionary Oblates of Mary Immaculate]]* – religinis ordinas.

Panašūs žodžiai:
* Omas – varžos vienetas.
Musashi

Žodžio **Musašis** reikšmės:
* Musašio žemė – viena senųjų Japonijos žemių;
* Mijamotas Musašis – garsus japonų samurajus ir knygos *Penkių žiedų knyga* autorius;
* „Musashi“ – Eidžio Jošikavos romanas;
* linijinis laivas „Musashi“ – Japonijos karinio jūrų laivyno linijinis laivas;
* Musashi (kikboksininkas) – K-1 kikboksininkas;
* *[[Musashi Gandō]]* – anime serialas.
Osumi (reikšmės)

Žodžio **Osumi** reikšmės:

* Osumio žemė – viena senųjų Japonijos žemių;
* Osumi salos – salos Japonijoje;
* Osumio pusiasalis;
* Osumi – sąsiauris tarp Kiūšiū ir Osumi salų (Japonija);
* Osumi – pirmasis Japonijos palydovas;
* Osumi – Japonijos karinio jūrų laivyno desantinis laivas dokas (1993-dabar);
* Mineo Osumi – Japonijos admirolas (1876–1941 m.).
Mucu

**Mucu** () – miestas Aomorio prefektūroje, Japonijoje.

Miestas įkurtas 1959 m. rugsėjo 1 d. Tai ekonominis ir administracinis Šimokitos pusiasalio centras. Iki 1960 m. miestas vadinosi *Ominato-Tanabu* (pirmtakų miestelių pavadinimais).

## Miesto simboliai
Oficiali miesto gėlė – raukšlėtalapis erškėtis, medis – kapoklinis tujenis, paukštis – gulbė giesmininkė.

## Miestai partneriai

*  Port Andželas, JAV

## Nuorodos
* Mucu oficiali svetainė
Paalkiai

**Paalkiai** (anksčiau ***Pelkės, Pelkiai***) – kaimas Elektrėnų savivaldybėje, 7 km į šiaurę nuo Kazokiškių, kairiajame Neries krante. Prie kaimo stūkso Paalkių piliakalnis.

## Etimologija

Kaimas yra kalvotoje vietovėje, o lietuvių žodis *[[alkas]]* reiškia „medžiais apaugęs kalnelis; senovės lietuvių šventovė“. Tad Paalkiai gali būti aiškinami kaip „kaimas prie alkų“.

Apie 1945 m. kaimas imtas vadinti ***Pelkiai*** arba ***Pelkės***, netiksliai išvertus  kaimo vardą, tačiau 2005 m. oficialiai priimta dabartinė forma, kai VLKK pritarė gyventojų ir savivaldybės inicijuotam kaimo vardo formos *Pelkiai* pakeitimui į *Paalkiai*. Nepaisant to, 2022 m. oficialioje Registrų centro apskaitoje pavadinimas vis dar nurodomas kaip *Pelkės*.

## Gyventojai

## Šaltiniai
Pelkės

**Pelkėmis** vadinama:

* drėgmės pertekliaus turintis žemės plotas, apaugęs įvairia augmenija;
* kaimai Lietuvoje:
** Elektrėnų savivaldybėje (Paalkiai);
** Šilalės rajone.
Mutsu

Žodžio **Mutsu** (**Mucu**) reikšmės:

* Mucu – miestas Aomorio prefektūroje, Japonijoje;
* Mucu žemė – viena senųjų Japonijos žemių;
* linijinis laivas Mutsu – Japonijos Imperatoriškojo karinio jūrų laivyno linijinis laivas;
* Mucu – klanas anime filme *[[Shura no Toki - Age of Chaos]]*.
Krikštas (paminklas)

**Krikštas** – antkapinis paminklas (smulkiosios architektūros rūšis). Tai viena iš pačių seniausių antkapinių paminklų formų Lietuvoje. Krikštai daryti iš medžio, puošti kiaurapjūviu.

Vienas seniausių memorialinių paminklų Lietuvoje. Pirmąkart paminėti XVI a. Krikštai labiausiai buvo paplitę Mažojoje Lietuvoje: Kuršių Nerijoje ir Nemuno žemupio teritorijoje. Dažniausiai statė Prūsijos lietuviai protestantai.

Statyti mirusiojo kojūgalyje, todėl simbolizuoja kelią, kuriuo vėlė žengia į amžinybę. Neaukšti, retai viršija vieną metrą, dažniausiai profiliuoto silueto (vyrų krikštuose būdavo išpjaustomi žirgų galvų, augalų bei paukščių, o moterų šalia paukščių dažnai sutinkami augalų ir širdies motyvai), paprastai simetriškos kompozicijos. Kartais paįvairinami geometriniais ornamentais (kiaurapjūvio ar polichromijos technika). Krikštai daryti iš ąžuolo, beržo, uosio, klevo – vyrų kapams, drebulės, eglės, liepos, pušies – moterų kapams. Buvo nudažomi viena kuria – mėlyna, geltona, raudona, žalia – spalva.

XIX a. atsirado kitokios formos krikštas – žemas kryžiaus pavidalo stulpas, šonuose skliaustas lentelėmis.

Panašių į krikštą objektų būta Latvijoje, Vokietijoje, Šveicarijoje.

Šiais laikais krikštai statomi ant įžymių Mažosios Lietuvos veikėjų kapų kaip pagarbos ženklas.

## Šaltiniai

## Nuorodos
* Krikštai (tradicija.lt)
* Senoji lietuvių skulptūra, kryžiai ir koplytėlės.
Juodasis maitvabalis

**Juodasis maitvabalis** (*Necrodes littoralis*) – maitvabalių (*Silphidae*) šeimos vabalas. Kūnas 15 - 25 mm. Juodas. Priešnugarėlė ovali, šonai išlenkti. Akys stambios, išgaubtos. Antenų buoželės 3 galiniai nareliai rausvi.

Vabalų ir lervų aptinkama stambių žinduolių dvėsenoje.

Vystosi kaip ir duobkasiai.

Lietuvoje nedažnas.
Saulius Macaitis

**Saulius Macaitis** (1940 m. liepos 4 d. Saločiuose, Pasvalio valsčius – 2007 m. liepos 28 d. Vilniuje) – Lietuvos kinotyrininkas, kino kritikas, redaktorius, knygų apie pasaulio bei Lietuvos kiną autorius.

## Biografija
1965 m. baigė kinotyrą Sąjunginiame valstybiniame kinematografijos institute Maskvoje. 1965–1966 m. LSSR MA Istorijos instituto bendradarbis. 1967–1973 m. laikraščio „Literatūra ir menas“, žurnalo „Kultūros barai“ literatūrinis darbuotojas. 1974–1978 m. žurnalo „Kinas“ vyriausiasis redaktorius, 1982–1989 m. bendradarbis. 1989–1990 m. LTSR MA Istorijos instituto, 1990–1995 m. Kultūros ir meno instituto mokslinis bendradarbis. 1993–2007 m. laikraščio „Lietuvos rytas“, jo priedo „Mūzų malūnas“ kino apžvalgininkas. Rašė straipsnius interneto portale *balsas.lt*.

## Kūryba
Daugiausia rašė filmų recenzijas, straipsnius apie režisierių ir aktorių meistriškumą, tarptautinius festivalius. Mokėsi trumpų recenzijų meistriškumo iš K. Tynano. Parašė brošiūras: „Henrikas Šablevičius“, „Arūnas Žebriūnas“, „Raimondas Vabalas“, „Algimantas Mockus“, „Almantas Grikevičius“, „Gediminas Skvarnavičius“. Parengė „Kino kalendorių“ (su Eustachijumi Aukštikalniu, 1971 m.), kino istorijos leidinį „Ekrane ir už ekrano“ (1993 m.). Apžvalginiams kino istorijos straipsniams būdingas profesionalumas, gyvos istorijos sąsajos su dabartimi, informatyvumas; rašymo stilius įtaigus, kandus, ironiškas.

Parašė (su kitais) dokumentinių filmų scenarijų, vedė laidas televizijoje, vaidino filmų epizoduose („Smokas ir Mažylis“, 1975 m., rež. Raimondas Vabalas). Turėjo didelės įtakos Lietuvos kino kritikos raidai.

## Bibliografija
* 25 seansai: vienos kartos kino biografija. – Vilnius: Vaga, 1990. – 269 p.: iliustr. – ISBN 5-415-00673-7
* Ekrane ir už ekrano: straipsnių rinkinys. – Vilnius: Regnum, 1993. – 184 p. – ISBN 9986-494-03-6
* 100 žymiųjų pasaulio filmų. – Vilnius: Vaga, 2000. – 318 p.: iliustr. – ISBN 5-415-01478-0
* Šviesos sukurti: profesija: kino aktorius. – Vilnius: Tyto alba, 2002. – 255 p.: iliustr. – ISBN 9986-16-241-6

## Šaltiniai
Poškus

;Poškus
* Gražvydas Poškus – teisininkas, teisėjas;
* Marius Poškus – futbolininkas;
* Petras Poškus – signataras;
* Petras Poškus – irkluotojas;
* Povilas Poškus – irkluotojas;
* Robertas Poškus – futbolininkas;
* Sigitas Poškus – poetas, prozininkas.

;Poškienė
* Ona Lukauskaitė-Poškienė – poetė, vertėja, visuomenės veikėja;

;Poškutė
* Emilija Poškutė-Pumputienė – grafikė.

Dažna lietuviška pavardė, labiausiai paplitusi Žemaitijoje ir Varėnos krašte. Kilusi iš krikšto vardo *Póvilas* slaviškų trumpinių: , , .

## Šaltiniai
Juodagalvių namai

: *Šis straipsnis apie pastatą Rygoje. Apie namus panašiu pavadinimu [[Talinas|Taline]] – žiūr. [[Juodagalvių namas Taline|Juodagalvių namas]].*

**Juodagalvių namai** (latv. *Melngalvju nams*; vok. *Das Schwarzhäupterhaus*) – XIV a. architektūros paminklas, esantis Rygos senamiestyje prie Rotušės aikštės. Statinys kelis kartus perstatytas, o per Antrąjį pasaulinį karą visiškai sugriautas. Šiuo metu Juodagalvių namai yra atstatyti.

## Istorija

Juodagalvių namai pastatyti vokiečių Ordino okupacijos metu (pirmą kartą rašytiniuose šaltiniuose paminėti 1334 m.). Pirmiausia juos nuomojo Didžiosios gildijos pirkliai, o vėliau savo nuosavybėn įsigijo Juodagalvių brolija. Didžiausi perstatymai vyko 1580 ir 1886 metais. 1941 m. birželio 28 m. apšaudžius vokiečių armijai pastatai visiškai sudegė. Po karo sovietmečiu buvo nuspręsta, kad griuvėsius atstatyti nėra naudinga ir 1948 m. jie buvo susprogdinti ir pašalinti. Po Latvijos Respublikos nepriklausomybės atkūrimo Juodagalvių namai buvo atstatyti iš naujo (visiškai pabaigta 2000 m.).

## Šaltiniai

## Nuorodos

* Rygos maršrutai: 600 metų puota – marga Juodagalvių brolijos namo istorija. Delfi.
Rygos pilis

**Rygos pilis** – pilis Rygoje, Dauguvos dešiniajame krante.

Pilis pastatyta 1330 m., 1484 m. per karą nuniokota, iki 1515 m. pastatyta iš naujo. Vėliau pilyje buvo ATR ir švedų rezidencijos, po to rusų generalgubernatoriaus būstinė.

Latvijai tapus nepriklausoma valstybe, pilis paversta Latvijos prezidento rezidencija. Sovietmečiu pilyje buvo Pionierių rūmai ir įvairūs muziejai, po Latvijos nepriklausomybės atkūrimo restauruota. Pilyje įrengtos reprezentacinės patalpos ir Latvijos prezidento apartamentai.

## Šaltiniai

## Nuorodos

*Rygos pilies istorija  
*Rygos pilis